CELEX: 62019TA0610
Language: ro
Date: 2022-01-19 00:00:00
Title: Cauza T-610/19: Hotărârea Tribunalului din 19 ianuarie 2022 – Deutsche Telekom/Comisia [„Acțiune în anulare și în despăgubire – Concurență – Abuz de poziție dominantă – Piața slovacă a serviciilor de telecomunicații de mare viteză – Decizie prin care se constată o încălcare a articolului 102 TFUE și a articolului 54 din Acordul privind SEE – Hotărâre care anulează în parte decizia și reduce cuantumului amenzii aplicate – Refuzul Comisiei de a plăti dobânzi moratorii – Articolul 266 TFUE – Articolul 90 alineatul (4) litera (a) din Regulamentul delegat (UE) nr. 1268/2012 – Încălcare suficient de gravă a unei norme de drept care conferă drepturi particularilor – Privare de beneficiul cuantumului amenzii plătite în mod nejustificat – Beneficiu nerealizat – Dobânzi moratorii – Rată – Prejudiciu”]

14.3.2022   
            
            
               RO
            
            
               Jurnalul Oficial al Uniunii Europene
            
            
               C 119/32
            
         
      Hotărârea Tribunalului din 19 ianuarie 2022 – Deutsche Telekom/Comisia
      (Cauza T-610/19) (1)
      
      („Acțiune în anulare și în despăgubire - Concurență - Abuz de poziție dominantă - Piața slovacă a serviciilor de telecomunicații de mare viteză - Decizie prin care se constată o încălcare a articolului 102 TFUE și a articolului 54 din Acordul privind SEE - Hotărâre care anulează în parte decizia și reduce cuantumului amenzii aplicate - Refuzul Comisiei de a plăti dobânzi moratorii - Articolul 266 TFUE - Articolul 90 alineatul (4) litera (a) din Regulamentul delegat (UE) nr. 1268/2012 - Încălcare suficient de gravă a unei norme de drept care conferă drepturi particularilor - Privare de beneficiul cuantumului amenzii plătite în mod nejustificat - Beneficiu nerealizat - Dobânzi moratorii - Rată - Prejudiciu”)
      (2022/C 119/42)
      Limba de procedură: germana
      
         Părțile
      
      
         Reclamantă: Deutsche Telekom AG (Bonn, Germania) (reprezentanți: P. Linsmeier, U. Soltész, C. von Köckritz și P. Lohs, avocați)
      
         Pârâtă: Comisia Europeană (reprezentanți: P. Rossi și L. Wildpanner, agenți)
      
         Obiectul
      
      Pe de o parte, o cerere întemeiată pe articolul 263 TFUE prin care se solicită anularea deciziei Comisiei din 28 iunie 2019 prin care se refuză reclamantei plata de dobânzi moratorii pentru cuantumul principal al părții din amendă rambursate ca urmare a Hotărârii din 13 decembrie 2018, Deutsche Telekom/Comisia (T-827/14, EU:T:2018:930), și, pe de altă parte, o cerere întemeiată pe articolul 268 TFUE prin care se solicită repararea unui beneficiu nerealizat din cauza privării de beneficiul acestui cuantum principal sau, cu titlu subsidiar, a prejudiciului rezultat din refuzul Comisiei de a plăti dobânzi moratorii pentru cuantumul respectiv
      
         Dispozitivul
      
      
                  1)
               
               
                  Obligă Comisia Europeană să plătească Deutsche Telekom AG o despăgubire în cuantum de 1 750 522,83 euro cu titlu de reparare a prejudiciului suferit.
               
            
                  2)
               
               
                  Despăgubirea menționată la punctul 1) va fi majorată cu dobânzi moratorii de la data pronunțării prezentei hotărâri și până la plata integrală, la rata utilizată de Banca Centrală Europeană (BCE) pentru principalele sale operațiuni de refinanțare, majorată cu trei puncte procentuale și jumătate.
               
            
                  3)
               
               
                  Anulează decizia Comisiei din 28 iunie 2019 prin care se refuză plata de dobânzi moratorii către Deutsche Telekom, pentru perioada cuprinsă între 16 ianuarie 2015 și 19 februarie 2019, pentru cuantumul principal al amenzii rambursat ca urmare a Hotărârii din 13 decembrie 2018, Deutsche Telekom/Comisia (T-827/14, EU:T:2018:930).
               
            
                  4)
               
               
                  Respinge în rest acțiunea.
               
            
                  5)
               
               
                  Obligă Comisia să suporte, pe lângă propriile cheltuieli de judecată, jumătate din cheltuielile de judecată efectuate de Deutsche Telekom.
               
            
                  6)
               
               
                  Obligă Deutsche Telekom să suporte jumătate din propriile cheltuieli de judecată.
               
            
         (1)  JO C 363, 28.10.2019.